प्रधान पाठिका को मोतियाबिंद हुआ तो Rs. 100 रोज पर रख ली दूसरी शिक्षिका
आदिवासी ब्लॉक केसला के टांगना के सरकारी प्राइमरी स्कूल में प्रधानपाठिका को मोतियाबिंद हुआ तो खुद की जगह 100 रुपए रोजाना के मेहनताने पर एक निजी शिक्षिका को पढ़ाने के लिए रख लिया। अधिकारी मामले का खुलासा होने पर इसे गलत मान रहे हैं। प्रधान पाठिका ने इस बात को स्वीकार किया है। उन्होंने कहा तबीयत खराब रहती है। मेडिकल पर जाऊंगी तो पेमेंट कट जाती है। पेमेंट न कटे और स्कूल की पढ़ाई चलती रहे इसलिए खुद की जगह निजी शिक्षिका को बुला लेते हैं। सोमवार को स्कूल की प्रधान पाठिका यशोदा इवने सरकारी काम से केसला गई थीं। उनकी जगह स्कूल में किराए की निजी शिक्षिका बच्चों को पढ़ा रही थी। ताज्जुब की बात यह है निजी शिक्षिका को पढ़ाने न कोई लिखित आदेश निकाला और ना ही अधिकारियों को सूचना दी। तीन दिन पहले ही इसी स्कूल में प्रधानपाठिका व सहायक अध्यापक के अनुपस्थित मिलने पर बीआरसी ने गैरहाजिरी लगाई थी।
बीआरसी केके शर्मा ने बताया 3 मार्च को टांगना स्कूल का निरीक्षण किया था। सुबह 11.25 बजे तक प्रधानपाठिका और सहायक अध्यापक अनुपस्थित थे। मामले का पंचनामा बनाया था।
इटारसी| टांगना के सरकारी प्राइमरी स्कूल में बच्चों को पढ़ाती प्रधानपाठिका द्वारा निजी तौर पर रखी गई शिक्षक।
प्रधानपाठिका अगर पढ़ाने में असमर्थ है तो मेडिकल दस्तावेज लगाएं या परमानेंट रिटायर हो जाएं। इस तरह किसी को सरकारी स्कूल में पढ़ाने नहीं रख सकते हैं। मामले की जांच करेंगे। दोषी पाए जाने पर प्रधानपाठिका पर कार्रवाई करेंगे। भरत शर्मा, सहायक आयुक्त, आदिवासी विकास होशंगाबाद
मोतियाबिंद के कारण छोटे अक्षर पढ़ने में तकलीफ होती है। बोलने में भी दिक्कत होती है। मेडिकल लीव लेते हैं तो विभाग पेमेंट काट लेता है। परेशानी से बचने के लिए दूसरे गांव की शिक्षिका प्रियंका महालहा को पांच महीने पहले रखा था। टीचर को 100 रुपए रोजाना मानदेय देते हैं। यशोदा इवने, प्रधानपाठिका
भाई की नौकरी लगी तो शराब पीकर स्कूल पहुंचा जनशिक्षक
सोमवार दोपहर 2.30 बजे भास्कर जब प्राइमरी स्कूल पहुंचा तो जनशिक्षक सुरेश उदयपुरे भी स्कूल पहुंचे। वे पांचवीं कक्षा में चले गए। जनशिक्षक उदयपुरे के मुंह से शराब की बदबू आ रही थी जो क्लास रूम तक में फैल रही थी। जनशिक्षक से शराब पीकर स्कूल आने की वजह पूछी तो जवाब मिला भाई की नौकरी लगी है। इसकी खुशी में घर में सुबह पार्टी थी। स्कूल आते समय थोड़ी-सी पी ली थी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva